ไชยวัฒน์ ดักทาง ธนาธร สงสัย คณะก้าวหน้า อยู่เบื้องหลัง พรรคก้าวไกล 
ไชยวัฒน์อดีต ส.ส.ปชป.ดักทาง ธนาธร ชี้เป้าให้ กกต.สนใจ ตั้งข้อสงสัยคณะก้าวหน้า อยู่เบื้องหลังสนับสนุนพรรคก้าวไกล หรือไม่ ทั้งรหัสแจก 3 พัน ทำไมต้องใช้ 2475 แถมจะเอารายชื่อคนนับล้านไปทำอะไรวันที่ 8 พ.ค. นายไชยวัฒน์ ไตรยสุนันท์ อดีต ส.ส.บัญชีรายชื่อ พรรคประชาธิปัตย์ และประธานคณะที่ปรึกษา รมช.มหาดไทย (มท.2) กล่าวถึง กรณี นายธนาธร จึงรุ่งเรืองกิจ แกนนำ คณะก้าวหน้า และอดีตหัวหน้าพรรคอนาคตใหม่ นำเงินบริจาคกว่า 7 ล้านบาท มาแจกเพื่อช่วยเหลือประชาชนที่ได้รับความเดือดร้อนจากโควิด-19 โดยได้แจกเงินไป รวม 2427 คน ขณะที่มีผู้ยื่นขอรับการช่วยเหลือจำนวนมากเกินกว่า 1 ล้านชื่อ ว่า ในการแจกเงินดังกล่าวมีเงื่อนไขในการขอรับการช่วยเหลือทางการเงินนี้ว่า ต้องแจ้งเลขบัญชีธนาคาร และให้ระบุรหัส 24 ในรอบแรก และให้ระบุรหัส 75 ในรอบต่อมาตนเห็นว่าการดำเนินการของนายธนาธรดังกล่าวทำให้ได้รายชื่อและที่อยู่ (จากเลขบัญชีธนาคาร) และแม้นายธนาธรจะระบุว่า เรื่องนี้ไม่เป็นเรื่องการเมือง เป็นเรื่องการช่วยเหลือสังคม แต่ตนขอตั้งข้อสังเกตว่า รหัสที่ใช้ในวิธีการขอรับเงิน เป็นที่รู้กันว่าเป็นปี พ.ศ. ที่มีการเปลี่ยนแปลงการปกครอง ซึ่งในอดีตสมัยที่เป็นหัวหน้าพรรคอนาคตใหม่ก็มีการพูดเกี่ยวกับเรื่องนี้หลายครั้งว่า จะสืบทอดเจตนารมณ์ของคณะราษฎร์ ที่เปลี่ยนแปลงการปกครองเมื่อปี 2475 ดังนั้นเมื่อเอา 2 เรื่องมาผนวกกันจะพบว่าการดำเนินการครั้งนี้แม้นายธนาธรจะยืนยันว่า ไม่ได้เกี่ยวข้องกับการเมือง แต่ตนขอยืนยันกลับไปว่าเป็นการเมือง และเป็นประโยชน์ทางการเมืองที่แฝงไว้ด้วยความไม่สุจริตการได้ชื่อประชาชนไปกว่าล้านคนจากกรณีนี้ อยากให้ กกต. สนใจด้วย เพราะอาจมีการนำไปใช้ในทางการเมืองด้วยเจตนาแอบแฝง หรือไม่สุจริตหรือไม่ เนื่องจากไม่มีความชัดเจนว่าจะนำชื่อ ที่อยู่เหล่านี้จะนำไปใช้ในทางอื่นที่มิชอบด้วยหรือไม่ เพราะทั้ง นายธนาธร และคณะก้าวหน้า มีความคิดซับซ้อนซ่อนเงื่อนอยู่หลายครั้ง ผมมั่นใจว่านายธนาธรอยู่เบื้องหลังให้การสนับสนุนพรรคก้าวไกล แม้จะถูกศาลห้ามไม่ให้เล่นการเมือง จึงอยากให้ กกต.ให้ความสนใจในการพิจารณาการดำเนินการทางการเมืองของพรรคก้าวไกลนั้นชอบด้วยกฎหมายหรือไม่ เพราะผมยืนยันว่าสิ่งที่เขาทำนี้แม้ทำในนามของคณะก้าวหน้า แต่เพื่อประโยชน์ของพรรคก้าวไกล นายไชยวัฒน์ กล่าว.
ไชยวัฒน์ อดีต ส.ส.ปชป.ดักทาง ธนาธร ชี้เป้าให้ กกต.สนใจ ตั้งข้อสงสัยคณะก้าวหน้า อยู่เบื้องหลังสนับสนุนพรรคก้าวไกล หรือไม่ ทั้งรหัสแจก 3 พัน ทำไมต้องใช้ 2475 แถมจะเอารายชื่อคนนับล้าน
แจกเงิน3000,แจกเงิน 3 พัน,ไชยวัฒน์ ไตรยสุนันท์,ธนาธร จึงรุ่งเรืองกิจ,คณะก้าวหน้า,พรรคก้าวไกล,กกต.,ข่าวทั่วไป